Opel Vectra C

Opel Vectra C on Opel Vectran kolmannen sukupolven malli, jota valmistettiin vuosina 2002–2008. Isossa-Britanniassa autoa myytiin Vauxhall-merkkisenä ja Australaasiassa Holdenina. Pohjois-Amerikassa myytiin Vectraan hyvin pitkälti perustuvaa Saturn Aura -nimistä mallia vuodesta 2006 vuoteen 2009, kunnes General Motors päätti lakkauttaa koko Saturn-merkin valmistuksen. == Opel Vectra C (2002–2008) == Vectran kolmas sukupolvi esiteltiin Geneven autonäyttelyssä keväällä 2002 neliovisena sedanina ja viisiovisena hatchbackina, jota kutsuttiin nimellä GTS. Farmarimallin ensiesittely oli seuraavana syksynä Frankfurtin autonäyttelyssä. Vectra C perustuu General Motorsin Epsilon-pohjalevylle. Muita samaa alustaa käyttäviä autoja ovat muun muassa Cadillac BLS, Chevrolet Malibu, Fiat Croma ja Saab 9-3. Sedan ja farmari valmistettiin Saksan Rüsselsheimissa ja GTS puolestaan Englannissa. Maaliskuusta 2003 lähtien saatavilla oli myös pitkäakselivälinen hatchback- versio Opel Signum, joka ei kuitenkaan menestynyt Suomessa korkean hintansa vuoksi.vasen|pienoiskuva|Facelift-mallin Opel Vectra C. vasen|pienoiskuva|Opel Vectra OPC Vectra kasvoi etenkin farmarimallin osalta tuntuvasti edeltäjäänsä verrattuna, sillä sen toivottiin osaltaan korvaavan luokkaa suuremman Opel Omegan farmariversion, jonka valmistus lopetettiin. Uusi turvavaruste oli mukautuvat bi-xenon-ajovalot (AFS), jotka sai lisävarusteena. Vuoden 2002 Euro NCAP -kolaritestistä Vectra sai tulokseksi neljä tähteä viidestä. Bensiinimoottorit olivat aluksi 1,8- (122 hv) ja 2,2-litraiset (147 hv) Ecotecit, tehokkaimpana vaihtoehtona 3,2 V6 (211 hv). Dieselmoottorit olivat 2,0- (100 hv) ja 2,2-litraiset (125 hv) DTI-turbodieselit. Vuonna 2003 mallistoon lisättiin turboahdettu 2,0-litrainen (175 hv) Ecotec ja 3,0-litrainen (177 hv) CDTI V6 -diesel, jossa oli yhteispaineruiskutus. Perusmoottoriksi tuli 1,6-litrainen (100 hv) bensiinimoottori vuonna 2004 ja aiemmat DTI-dieselit korvattiin uusilla 1,9-litraisilla (100/150 hv) CDTI- moottoreilla. 2,2-litrainen Ecotec muuttui suorasuihkutteiseksi, jolloin sen teho kasvoi 155 hevosvoimaan. Vuoden 2005 kasvojenkohotuksessa Vectran ja Signumin keulan ilmettä uudistettiin uudella etusäleiköllä, puskureilla ja ajovaloilla. 1,6-litraisen teho kasvoi 105 hevosvoimaan ja 1,8-litraisen 140 hevosvoimaan. Uusi moottori oli 2,8-litrainen V6 Turbo (230 hv), joka korvasi 3,2-litraisen vapaasti hengittävän V6:n. 3,0 litran dieselin teho nousi 184 hevosvoimaan. Samalla esiteltiin urheilullinen Vectra OPC, jossa oli turboahdettu 2,8-litrainen V6-moottori. Tehoa oli 255 hevosvoimaa ja vääntöä 355 newtonmetriä. Huippunopeus oli rajoitettu 250 km/h. OPC-mallissa oli tavallista Vectraa urheilullisempi ulkonäkö erilaisten puskurien ja helmalevikkeiden ansiosta. AFS-valot sisältyivät vakiovarusteisiin. Sisällä oli nahkaverhoillut Recaron urheiluistuimet. Vuoden 2007 malleissa moottorin teho oli nostettu 280 hevosvoimaan.pienoiskuva|vasen|Facelift-mallin Opel Vectra C Wagon.Varustetasot olivat Comfort ja Elegance. Kaikissa malleissa oli vakiovarusteina kuusi turvatyynyä, ABS-jarrut hätäjarruassistentilla sekä ilmastointi. Kasvojenkohotuksen yhteydessä uusiksi mallivaihtoehdoiksi tulivat Essentia, Enjoy ja Sport, joissa kaikissa oli myös ESP vakiona. Esimerkiksi Saksassa on vielä ollut näiden kolmen yläpuolella ylellinen Cosmo, jota ei tuotu Suomeen. Vuonna 2008 ennen korvaavan Opel Insignian esittelyä ainoaksi varustetasoksi Vectraan tuli erikoisvarusteltu Ultimate Edition. Samalla OPC:n sai nyt myös automaattivaihteistolla varustettuna. == Moottorivaihtoehdot == Bensiinimoottorit 1.6 1.6 Twinport 1.8 2.0 Turbo 2.2 2.2 Direct 2.8 V6 Turbo 2.8 V6 Turbo OPC 3.2 V6 Valmistusaika: 8/2004–5/2005 6/2005–7/2008 3/2002–5/2005 6/2005–7/2008 4/2003–7/2008 3/2002–3/2004 10/2003–7/2008 6/2005–6/2006 1/2006–7/2008 8/2005–6/2006 6/2006–7/2008 7/2002–5/2005 Moottorityyppi: rivimoottori, polttoaineen suihkutus rivimoottori, polttoaineen suorasuihkutus V-moottori, polttoaineen suihkutus Moottorikoodi: Z16XE Z16XEP Z18XE Z18XER Z20NET Z22SE Z22YH Z28NEL, Z28NET Z28NET Z28NET, Z28NEH Z32SE Ahtaminen: – turboahdin – turboahdin – Sylinterit/venttiilit: 4/16 6/24 Iskutilavuus: 1 598 cm³ 1 796 cm³ 1 998 cm³ 2 198 cm³ 2 792 cm³ 3 175 cm³ Suurin teho (kierrosalueella): 74 kW (100 hv) 6 000 77 kW (105 hv) 6 000 90 kW (122 hv) 6 000 103 kW (140 hv) 6 300 129 kW (175 hv) 5 500 108 kW (147 hv) 5 600 114 kW (155 hv) 5 600 169 kW (230 hv) 5 500 184 kW (250 hv) 5 500 188 kW (255 hv) 5 500 206 kW (280 hv) 5 500 155 kW (211 hv) 6 200 Suurin vääntö (kierrosalueella): 150 Nm 3 600 150 Nm 3 900 167 Nm 3 800 175 Nm 3 800 265 Nm 2 500–3 800 203 Nm 4 000 220 Nm 3 800 330 Nm 1 800–4500 350 Nm 1 800–4 500 355 Nm 1 800–4 500 300 Nm 4 000 Vetotapa: etuveto Vaihteisto: 5-vaihteinen manuaali 6-vaihteinen manuaali Vaihteisto (valinnainen): CVT-automaatti 5-vaihteinen Easytronic 5-vaihteinen automaatti – 6-vaihteinen automaatti 5-vaihteinen automaatti Dieselmoottorit 1.9 CDTI 2.0 DTI 2.2 DTI 3.0 V6 CDTI Valmistusaika: 6/2005–7/2008 3/2004–7/2008 3/2004–7/2008 07/2002–03/2004 7/2002–11/2004 8/2003–5/2005 6/2005–7/2008 Moottorityyppi: rivimoottori, yhteispaineruiskutus rivimoottori, suorasuihkutus rivimoottori, yhteispaineruiskutus Moottorikoodi: Z19DTL Z19DT Z19DTH Y20DTH Y22DTR Y30DT Z30DT Ahtaminen: turboahdin Sylinterit/venttiilit: 4/8 4/16 6/24 Iskutilavuus: 1 910 cm³ 1 995 cm³ 2 172 cm³ 2 958 cm³ Suurin teho (kierrosalueella): 74 kW (100 hv) 3 500–4 000 88 kW (120 hv) 3 500–4 000 110 kW (150 hv) 4 000 74 kW (100 hv) 4 000 92 kW (125 hv) 4 000 130 kW (177 hv) 4 000 135 kW (184 hv) 4 000 Suurin vääntö (kierrosalueella): 260 Nm 1 700–2 500 280 Nm 2 000–2 750 320 Nm 2 000–2 750 230 Nm 1 500–2 500 280 Nm 1 500–2 750 370 Nm 1 900–2 800 400 Nm 1 900–2 700 Vetotapa: etuveto Vaihteisto: 6-vaihteinen manuaali 5-vaihteinen manuaali 6-vaihteinen manuaali Vaihteisto (valinnainen): – 6-vaihteinen automaatti – 5-vaihteinen automaatti 6-vaihteinen automaatti == Lähteet == == Aiheesta muualla == Vectra C Luokka:D-segmentin autot Luokka:2000-vuosikymmenen autot